Oznámenie o aktualizácii č. 1 Výzvy č. 10/SP/2026-73.8

Pôdohospodárska platobná agentúra oznamuje príjemcom podpory zo Strategického plánu Spoločnej poľnohospodárskej politiky 2023-2027, že aktualizovala na webovom sídle PPA Výzvu 
č. 10/SP/2026-73.8 na projektovú intervenciu 73.08 Investície v poľnohospodárskych podnikoch na zníženie emisií skleníkových plynov a amoniaku.
Aktualizovaná výzva je zverejnená na webovom sídle PPA: SPP 2023-2027 - výzvy | APA.sk

Aktualizáciou výzvy sa mení:
1. Predlžuje sa termín podávania záverečnej žiadosti o platbu do 12 mesiacov od účinnosti Zmluvy o príspevku – vo Výzve aj v Príručke pre žiadateľa
2. Odstránenie textu v zátvorke v rámci podmienok oprávnenosti aktivít realizácie Projektu - Aktivity Projektu musia byť v súlade s oprávnenosťou aktivít definovaných Výzvou na predkladanie žiadostí z dôvodu preklepu
3. [bookmark: _Hlk236310935]Zosúladenie textu v rámci PPP Minimálne bodové ohodnotenie Projektu, v časti Časový moment, ku ktorému má byť PPP splnená s Typom PPP v zmysle Metodického usmernenia Riadiaceho orgánu č. 1/2025 o podmienkach poskytnutia príspevku na projektové intervencie v rámci Strategického plánu SPP 2023 – 2027 – vo Výzve
4. Doplnenie textu v bode L. Ďalších skutočností týkajúcich sa poskytnutia príspevku za účelom zrozumiteľnosti - vo Výzve
5. Zosúladenie PPP s intervenciou v Strategickom pláne SPP 2023-2027 odstránením PPP týkajúcich sa OZE a DIGI - vo Výzve
6. Oprava vzorca v prílohe Výzvy č. 8 Ukazovatele finančnej situácie


Zdôvodnenie aktualizácie:
· Optimalizácia výzvy a odstránenie zjavných chýb
